**Варненски свободен университет „Черноризец Храбър“**

**---------------------------------------------------------------------------------**

**Стратегически комитет за интернационализация**

**СТРАТЕГИЯ ЗА ИНТЕРНАЦИОНАЛИЗАЦИЯ**

**Обща рамка**

Процесите на интернационализация на висшите училища са многостранни и многопластови и в най-общ план представляват движение и взаимодействие на хора и идеи. Интернационализацията обаче не означава само буквално пресичане на националните граници, а предполага свързване на местното с глобалното, помиряване на познатото с неизвестното, инкорпориране на принципите на интердисциплинарност, многоезичие, разнообразие от култури и традиции, иновативност и социална справедливост.

Съществуват различни дефиниции за интернационализация на висшето образование, като според една от най-широко разпространените интернационализацията на едно висше училище предполага интегриране на международно, междукултурно и глобално измерение в целите, начина на функциониране и процесите на преподаване и обучение в дадено висше училище.

Интернационализацията е управленски подход в образователната сфера, при който дейностите, свързани с международно сътрудничество престават да бъдат изолирани в рамките на един отдел и се превръщат в приоритет и част от всички дейности, осъществявани в рамките на висшето училище, а именно преподаване, учене, научни изследвания, академични проекти, мобилност на учебни програми, студенти, преподаватели и администрация, задгранични стажове, академично обслужване и създаване на благоприятна за развитие мултикултурна среда за работа, обучение и общуване. Интернационализацията във висшето образование често бива описвана като отговор на повсеместните глобализационни процеси на икономически, социални и културни промени. компетенции, които включват:

* + Познаване на световните политически, икономически и социални тенденции, както на промените, към които те водят;
  + Разбиране за глобалното измерение, което има областта, в която се реализират професионално;
  + Познаване и развита способност за адаптация в общуването с различни култури, възприятия и подходи;
  + Способност да комуникират ефективно без културни и езикови бариери;
  + Способност да работят и творят в многокултурна и многоезична среда.

Целта на настоящата стратегия е да посочи пътя и конкретните работни стъпки, който ВСУ ще извърви в периода 2015 – 2016 година, за да изгради у своите студенти, преподаватели и администрация т.н. глобални компетенции. Прилагането на стратегията за интернационализация на ВСУ представлява ангажимент, към който е съпричастна цялата общност на колежа, а именно студенти, преподавателски състав, ръководство, отдел Международно сътрудничество, отдел Международни проекти, Учебен отдел, отдел Маркетинг, Кариерен център, Научно-изследователски център, бизнес партньори, алумни и приятели на колежа, родители. Принципите, на които настоящата стратегия се основава, са:

* сътрудничество и взаимодействие между участниците в процесите на интернационализация на ВСУ
* прозрачност на действие от страна на всички участници
* доброволност
* гъвкавост
* измеримост.

**Стратегически план за интернационализация**

**на ВСУ „Черноризец Храбър” за уч. 2015/2016 г.**

**СТРАТЕГИЧЕСКИ ЦЕЛИ:**

1. Утвърждаване на академичния авторитет на ВСУ в национален и международен аспект.
2. Интернационализация на образователния продукт на ВСУ и достъп до нови пазари и клиенти за съществуващите образователни продукти и услугите на ВСУ
3. Реализиране на финансов резултат и създаване на капитал, получен от проникването на чужди пазари.
4. Развитие на иновативни технологии, ноу-хау и гъвкави образователни предложения
5. Внедряване на нови ко-бранд продукти чрез повишена международна конкуренция.
6. Трансфер на знания и работа в мрежи чрез взаимодействие на ВСУ с чуждестранни партньори от сферата на образованието и бизнеса.

**Рискове:**

* + ендогенни (слабо познаване на спецификата на чуждите образователни пазари, ограничени езикови умения и др. фактори;
  + екзогенни (технически бариери и финансови проблеми).

**Методи:**

Прилагане на „Модела на шестте стъпки” на Моберг и Палм:

1. Определяне на мотивите за интернационализация (**защо**?);
2. Описване на текущото състояние на ВСУ чрез SWOT анализ;
3. Определяне на продуктите или услугите, които могат да се да изнасят (**какво**?);
4. Подбор на правилния пазар за проникване (**къде**?);
5. Избор на подходящ метод за навлизане на пазара (**как**?);
6. Определяне на правилния момент за разширяване на пазарите (**кога**?).

**Механизми за** разширяване:

* + износ на продукти или услуги;
  + предоставяне на лицензи (франчайзинг);
  + съвместни предприятия (джоинт венчър и алианси);
  + преки инвестиции.

**--------------------------------------------------------------------------------------------**

**ОПЕРАТИВНИ ЦЕЛИ:**

1. Разработване на нови интердисциплинарни програми (специалности) в съответствие с изискванията на пазара на труда и новите тенденции в глобалното образователно пространство:

* *Специалност „ИСТ“, магистър на английски език, ДО;*
* *Магистърска програма „Мениджмънт и психология“ на руски език*
* *Магистърска програма „Управление на европейски проекти“ на руски език*
* *Магистърска програма „Организация и мениджмънт на туристическия бизнес“ на руски език*

1. Разработване на съвместни бакалавърски, магистърски и докторски образователни програми и възможности за издаване на съвместни дипломи от обучаващите институции.
2. Привличане на изявени чуждестранни преподаватели и експерти за създаване на разнообразна, международна и креативна образователна и изследователска среда в университета:

* *Дигитално предприемачество (CUE);*
* *Бизнеслидерство (USA, University of Cincinnati)*
* *Gamification, майсторски клас, курс LLL, специалност (CUE, Ben-Gurion University);*
* *Световната икономика и безопастност,( д-р Андрей Загорский, РАН)*

1. Утвърждаване на образа на ВСУ в международна среда посредством обявяване и публикуване на университетски изследвания. Създаване на възможности за публикационна активност на преподаватели и студенти в реномирани световни издания и Интернет:

* *Global Journals Inc.*

1. Създаване на международни колективи чрез реализиране на нови контакти и нови международни проекти и включване на ВСУ в международни мрежи и световни организации:

* *K4I (Knowledge4Innovation);*
* *EBN (European Business & Innovation Centre Network);*
* *WASET (World Academy of Science, Engineering and Technology:*

1. Изграждане на университетски мрежи за сътрудничество с водещи европейски и световни университети, изследователски интитути и научни организации:

* *University of Cincinnati – мениджмънт и администрация, архитектура и изкуства,...*
* *Coventry University Enterprises Ltd. – предприемачество и управление,...*
* *Ben-Gurion University – компютърни науки и мениджмънт;*
* *Санкт-Петербургский государственний университет – руски език за студенти от всички специалности, психология;*
* *Государственний институт русского язика им. А.С.Пушкина – руски език за студенти от всички специалности; мениджмънт на туризма;*
* *-LSE-multilingualism and languages (Nick Byrne Head Unit Language centre at LSE).*

1. Усъвършенстване на преподавателския състав на ВСУ чрез привличане на изявени специалисти от чужди университети и световно известни компании от бизнеса в учебния процес и в провеждането на съвместни изследвания:

* *GOOGLE; INTEL; Microsoft; IBM;*
* *Германия, Белгия, Италия*

1. Проучване и разработване на възможности за излизане на нови образователни пазари:

* *Молдова, Узбекистан, Казахстан, Киргизия, Азербайджан;*
* *Македония;*
* *Китай, Шанхай, Сиан*
* *Индия, INDIA Office, American Travel & Tours Pvt. Ltd.,  Chandigarh;*
* *Шриланка,...*
* *Северна Африка, Мароко, Алжир, Тунис*
* *Южна Африка, UNISA, University of South Africa, Centre for Business Management, Pretoria;*

1. Развитие на нови стратегически партньорства с водещи институции от целия свят и засилване на дейността на ВСУ като ключова академична институция, в генерирането и осъществяването на стратегически за Черноморския и Дунавския регион инициативи.
2. Включване на академичната мобилност в учебните планове и засилване на студентската мобилност в партниращи университети от целия свят чрез програми за академичен обмен:

* *Erasmus + - JM, Strategic Partnerships*
* *езикови стажове в страната на изучавания чужд език - Русия, Германия, Испания, Италия*

1. Засилване подготовката на студентите по чужд език, предлагане на различни форми за чуждоезиково обучение, изучаване на 2 чужди езика, сертифициране на знанията.
2. Развитие на форми за дистанционно и извънкампусно обучение за разширяване на географския и национален и социален обхват на обучението във ВСУ.
3. Приложение на иновативни технологии при осъществяване на дейности по интернационализация:

* *е-working space, виртуализация и облачни технологии*
* *съвместни образователни портали.*
* *дигитални библиотеки*

1. Усъвършенстване на университетската материална база чрез създаване на нови среда за обучение и специализация на студентите – „живи лаборатории“, проекти TeamLab и Venture:

* *Universite de Geneve, Швейцария;*
* *University of Ulsan, Корея;*
* *JAMK University of Applied Sciences, Финландия;*
* *University of Huddersfield, Великобритания;*

**Мерки за осъществяване на дейностите по интернационализация:**

1. Изработка на ясни критерии за подбор и система за управление на отношенията между университета и партньорите.
2. Преразглеждане на всички създадени контакти и изработени съвместни програмни документи с партньори на ВСУ с оглед на тяхното оптимално използване понастоящем.
3. Сформиране на работни екипи по специалности с цел обхващане на всички възможности за актуализация на партньорствата.
4. Оптимизиране на дейностите по интернационализация във ВСУ чрез координиране и съгласуване на плановете на различните специалности, свързани с международния контекст на техните инициативи.
5. Разработване на ефективни вътрешни механизми за споделяне на добри практики в областта на развитието на интернационализацията и възможностите за нейното осъществяване.
6. Подобряване на езиковата и технологична подготвеност на преподавателския състав и административния персонал чрез включване в обучителни курсове от проектите по РЧР, спечелени от ВСУ.
7. Разработване на нови проекти в рамките на програмите Учене през целия живот, Темпус, Младежта в действие, Активни граждани на Европа, Атлантис и др.
8. Организиране и провеждане на международни форуми и уъркшопове във ВСУ за откриване на нови възможности за сътрудничество и установяване на нови контакти в академичните и бизнес среди.
9. Разработване на маркетингова програма за проучване и анализ на потенциалните възможности за разширяване на пазарите на образователни продукти.
10. Подготовка на бизнес план за ключови инвестиции и мониторинг при осъществяване на дейностите по интернационализация.
11. Усъвършенстване на методите за привличане и подбор на академичен и административен състав с оглед подобряване на университетските услуги и образователната среда и успешно реализиране на дейностите по интернационализация.
12. Откриване на представителства на университета в подходящо подбрани локации.
13. Реален и виртуален студентски обмен. Всеки студент има задължителна мобилност за една година - Еразъм за всички, двустранни договори
14. Подобряване на международната информираност за ВСУ чрез прилагане на технологичните новости за дисеминация за информацията. Оптимизиране на присъствието в Baidu (Китай) и др.

**Основни индикатори за измерване на напредъка в процесите на интернационализация**

Мониторинг на дейностите може бъде извършван в началото на всяка академична година. Оценка на напредъка въз основа на определени индикатори е реално да се осъществи след поне двегодишен период.

* 1. Съотношение на дисциплини, преподавани на чужд език спрямо общия брой дисциплини, преподавани във ВСУ в продължение на една академична година.
  2. Брой програми, водещи до придобиване на двойни дипломи.
  3. Общ брой участия на академичния състав на ВСУ в международни научни форуми.
  4. Брой научно-изследователски проекти на ВСУ с международно участие.
  5. Среден брой публикации в чуждестранни издания на преподавател във ВСУ.
  6. Брой активни партньорства на университета.
  7. Брой преподаватели с международен опит във ВСУ.
  8. Съотношение между брой чуждестранни преподаватели, спрямо общия брой преподаватели във ВСУ.
  9. Брой преподаватели, които могат да преподават на чужд език и съотношението му спрямо общия брой преподаватели.
  10. Съотношение между брой служители в администрацията на ВСУ, които владеят някакъв чужд език, спрямо общия брой служителите в администрацията.
  11. Брой чуждестранни студенти и съотношението му спрямо общия брой студенти.
  12. Общ брой студенти участващи в програми за мобилност с цел обучение и практика.